FN F2000 - Wikipedija, prosta enciklopedija

# FN F2000

### Iz Wikipedije, proste enciklopedije

FN F2000
Opis
Tip | jurišna puška
Uvedena v službo | 2005 oz. 2006
Proizvajalec | FN Herstal, Belgija
Mere
Kaliber | 5.56 mm
Naboj | 5.56 x 45mm NATO
Skupna dolžina | 694 mm, 727 mm z bombometom
Dolžina z uvlečenim kopitom | /
Dolžina cevi | 400 mm, bombomet 230 mm
Korak navoja cevi | /
Širina orožja | /
Dolžina namerilne črte | /
Višina | /
Teže
Prazna | 3.6 kg, 4.6 kg z bombometom
Bojna masa | cca. 4 kg, cca. 5 kg z bombometom
Značilnosti
Hitrost streljanja | 850 nab/min
Doseg (efek. - maks.) | efekt. 500m
Nabojnik | vrste M16, 30 nabojev
Način streljanja | izbirni

FN F2000 je modularno zasnovana jurišna puška tipa bullpup, izdelek belgijskega proizvajalca orožja FN Herstal. F2000 je trenutno najsodobnejša puška proizvodnega tipa svoje vrste.

## [uredi] Zgodovina

FN Herstal je F2000 prvič predstavil leta 2001, kot sistem, ki vključuje jurišno puško z možnostjo nadgradenj v obliki raznovrstnih modulov, vse v skupnem ohišju. Do danes puška še ni prešla v množično uporabo, saj so v zadnjih letih nekatere države komaj končale z njenim preizkušanjem. Tako tudi ni veliko podatkov o zanesljivosti delovanja in prednostih ali slabostih same zasnove.

## [uredi] Zasnova

Puška uporablja standardni Natov 5.56x45 mm naboj, strelni mehanizem pa temelji na znanem plinsko vrtljivem zaklepu, ki uporablja plinski pritisk izstrelka za vstavitev novega naboja iz standardnega nabojnika tipa M16 v cev. Posebnost puške F2000 je prednji stranski izmet tulcev, ki deluje prek sistema vzporedne izmetne cevi. Ta sistem, kakor tudi možnost obojestranske uporabe gumba za nabojnik, varovala in izbirnika načina streljanja, omogoča celovito in varno uporabo orožja tudi levičarjem, kar je redkost. Polimerno ohišje puške je kompaktno in ergonomsko zasnovano. Na vrhu orožja je NATO vodilo za pritrditev namerilnih modulov ali standardnih naprav, pod sprednjim delom cevi pa mesto za pritrditev raznovrstnih modulov, npr. modula s kopiščkom, bombometnega modula ali svetilnih modulov. Vsi moduli, prirejeni za F2000, se lahko pritrdijo in odstranijo brez uporabe orodja.

Pri zasnovi puške največ dvomov povzroča popolnoma nov sistem prednjega stranskega izmeta tulcev. Izmet je tudi intervalen, kar pomeni, da se tulci ne izmetavajo v neprekinjenem ciklu takoj po strelu, ampak v skupinah po nekaj tulcev z vmesnimi premori, med katerimi se tulci naberejo v vzporedni cevi in medsebojno potiskajo proti izmetni luknji. Sistem je sicer inovativen in eleganto rešuje pogoste težave levorokih strelcev pri uporabi drugih pušk, kakor tudi na splošno izboljšuje varnost in udobje strelcev. A zaradi kompleksnosti delovanja v primerjavi z običajnim stranskim izmetom, se porajajo vprašanja o zanesljivosti delovanja sistema v vseh pogojih delovanja, ki pa zaradi pomanjkanja praktične uporabe še niso dobila končnega odgovora.

### [uredi] Različice

- F2000 — modularni sistem oborožitve; v osnovi s kopiščkom in osnovno namerilno napravo na vrhu (povečava 1,6x). Dodatno se lahko opremi z raznovrstnimi moduli:
  - bombomet, 40 mm,
  - izstreljevalec neubojnih izstrelkov M303,
  - šibrenica kalibra 12,
  - svetilna telesa , laserski namerilniki,
  - računalniški namerilni sistem za bombomet in izstreljevalec,
  - optične namerilne naprave in naprave za nočno gledanje,
  - pritrditev katerihkoli standardnih namerilnih naprav prek NATO tračnice.

- F2000 Tactical — večinoma enaka osnovnemu modelu, le da je v osnovi brez namerilne naprave, ima pa dodatne NATO tračnice z držalom nameščene na modul s kopiščkom.

- FS2000 — polavtomatska civilna izvedba (za civilne varnostne službe, samoobrambo in "šport") puške F2000, z okoli 5 cm daljšo cevjo in NATO tračnico brez osnovne namerilne naprave ter manjšim nabojnikom. Struktura nekaterih sestavnih delov je večinoma plastična. Prodaja je stekla v ZDA v juniju 2006.

## [uredi] Uporaba po svetu

Puška F2000 je relativno nov sistem oborožitve in je še nepreizkušen v dejanski množični vojaški uporabi. Od predstavitve je bilo mnogo razpisov in preizkušanj v različnih državah, na katerih je sodelovala, a šele v zadnjem času so o uvedbi puške v svojo oborožitev začele razmišljati mnoge vojaške sile. Preverjenih informacij o dejanski uvedbi je malo:

- F2000 naj bi trenutno bila v uporabi belgijskih posebnih vojaških enot; po nekaterih informacijah naj bi šlo šele za preizkušanje.
- Perujske posebne vojaške enote naj bi uporabljale puško F2000 že nekaj časa.
- Saudova Arabija naj bi v letu 2005 podpisala pogodbo o nakupu 50.000 kosov pušk F2000.
- Junija 2006, je Ministrstvo za obrambo Republike Slovenije podpisalo pogodbo z FN Herstalom o nakupu 6.500 kosov pušk F2000 kot nadomestek za stare puške M70. S tem bo v letu 2007 F2000 postala osnovna pehotna oborožitev Slovenske vojske.
- Norveška vojska izvaja preizkus več modelov jurišnih pušk za zamenjavo svojih obstoječe osnovneoborožitve, med njimi tudi F2000. Nakup izbranega modela naj bi bil končan do leta 2007.

## [uredi] Zunanje povezave

- FN Herstal - stran proizvajalca
- Modern Firearms - opis puške FN F2000 v angleščini
- FN F2000 - osnovna vojaška različica
- FN F2000 Tactical - posebna vojaška različica
- FN FS2000 - polavtomatska civilna različica

## [uredi] Glej tudi

- seznam sodobnih jurišnih pušk
- Oborožitev Slovenske vojske

## [uredi] Viri

članek, Revija Obramba, julij 2006

Vzpostavljeno iz »http://sl.wikipedia.org../../../f/n/_/FN_F2000_2d6a.html«

Kategoriji: Fabrique Nationale | Jurišne puške

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- English
- Suomi
- Français
- 日本語
- Nederlands
- Norsk (bokmål)
- Polski